Belső nyilvántartási szám: GDPR-0016-214

**ADATKEZELÉSI TÁJÉKOZTATÓ**

**A BUDAPESTI MŰSZAKI ÉS GAZDASÁGTUDOMÁNYI EGYETEM EFOP PROJEKTJE KERETÉBEN BIZTOSÍTOTT, A LÁNYOK NAPJA PROGRAMON TÖRTÉNŐ RÉSZVÉTEL ADATKEZELÉSÉRŐL**

A Budapesti Műszaki és Gazdaságtudományi Egyetem az Európai Parlament és a Tanács 2016/679 általános adatvédelmi rendelete, és az információs önrendelkezési jogról és információszabadságról szóló 2011. évi CXXII. törvény alapján az alábbiakban tájékoztatja a Nők a Tudományban Egyesület Lányok Napja 2019 rendezvényére EFOP pályázat keretében az Egyetemre érkező résztvevő érinetteket („Érintett”) a személyes adatok kezeléséről:

1. **AZ ADATKEZELŐ**

Neve: Budapesti Műszaki és Gazdaságtudományi Egyetem

(„Adatkezelő” vagy ”Egyetem”)

(felelős szervezeti egység: Villamosmérnöki és Informatikai Kar Dékáni Hivatal)

székhelye: 1111 Budapest, Műegyetem rkp.3.

levelezési cím: 1117 Budapest, Magyar tudósok krt. 2. Q ép. B szárny Mfsz.7.

email: dallos@mail.bme.hu

telefonszám: +36-1-463-1595

honlap: [www.bme.hu](http://www.bme.hu) [www.vik.bme.hu](http://www.vik.bme.hu)

adatvédelmi tisztviselő: adatvedelem@mail.bme.hu; +36-1-4633320

1. **ADATKEZELÉSEK**

A Nők a Tudományban Egyesület Lányok Napja elnevezésű eseményének keretében az Egyetem is kínál programokat 2019. április 30-án. (továbbiakban: Program) Az Egyetem a Lányok Napján kínált programjaira a „*Bepillantás a jövődbe! - Komplex műegyetemi pályaorientációs és továbbtanulást segítő programok”* elnevezésű projektje (EFOP -3.4.4-16 pályázat; továbbiakban: EFOP Projekt) keretében további részvételi lehetőséget biztosít, mely részvételhez kapcsolódóan személyes adatok kezelése történik.

Jelen tájékoztató tehát kifejezetten csak azon résztvevőkre vonatkozik, akik az Egyetem EFOP Projektje keretében érkeznek és vesznek részt a Lányok Napja Egyetem által kínált programjain.

* 1. **Jelenléti ív**

Az Egyetem a Programon jelenléti ívet vezet.

Kezelt adatok: a EFOP Projekt keretében a Programon résztvevő személy neve, intézményének neve, aláírása.

Az adatok forrása: közvetlenül Ön adja meg az Egyetem részére.

Az adatkezelés célja: a Program megvalósulásának dokumentálása, igazolása, tekintettel arra, hogy a Program európai uniós támogatásból valósul meg (EFOP Projekt). Névre szóló emléklap kiállítása a nap végén, amivel a résztvevő igazolhatja az iskolában, hogy megjelent a Programon.

Az adatkezelés jogalapja: az Egyetem azon jogos érdeke, hogy a támogatói okirat szerinti beszámolási, forrás elszámolással kapcsolatos kötelezettségeit teljesíteni tudja. [GDPR 6. cikk (1) f)].

* 1. **Fénykép-, videó- és hangfelvételek készítése és felhasználása**

Az Egyetem a Program megörökítése, dokumentálása, megtörténtének igazolása és a nyilvánosság tájékoztatása céljából a Programon fénykép-, videó- és hangfelvételeket (felvételek) készít, melyek a Programon Résztvevőket nem egyedi módon ábrázolják.

Az Egyetem a felvételeket továbbá a Nők a Tudományban Egyesület megbízása alapján is készíti. Az Egyesület a Lányok Napja® program és/vagy a Nők a Tudományban Egyesület céljainak (nők esélyegyenlőségének növelése a tudományban) és programjainak népszerűsítése céljából is készíti, azokat az Egyesület részére továbbítja az Egyetem mint fogadóhely és az Egyesület között fennálló jogviszony alapján. Az Egyesület adatkezeléséről itt tájékozódhat bővebben: <http://lanyoknapja.hu/adatkezelesi-tajekoztato/>.

**Amennyiben tiltakozik a fénykép- videó- és hangfelvételek készítése ellen, kérjük, ezt jelezze a felvétel készítője részére a felvétel készítésekor. Elkészült felvételek kapcsán pedig lehetősége van tiltakozni azon felvételek kezelése ellen, amelyen Ön szerepel az Egyetem 1. pontban megadott elérhetőségein.**

A felvételek az Egyetem EFOP Projektje elszámolási dokumentációjának részét képezik.

A felvételek megjelenésének elsődleges helye továbbá: a [www.bme.hu](http://www.bme.hu); a [www.vik.bme.hu](http://www.vik.bme.hu) (az Egyetem honlapjai),.)

Az adatkezelés jogalapja: a Programról, mint tudományos, közéleti eseményről a nyilvánosság tájékoztatása (Ptk. 2:48.§ (2)) valamint az Egyetem azon jogos érdeke, hogy a támogatói okirat szerinti beszámolási, forrás elszámolással kapcsolatos kötelezettségeit, továbbá a Nők a Tudományban Egyesület felé fennálló fogadóhelyi kötelezettségeit teljesíteni tudja. [GDPR 6. cikk (1) f)].

* 1. **Az adatkezelés időtartama**

Előreláthatóan az EFOP Projekt szakmai beszámolójának és pénzügyi elszámolásának jóváhagyásától számított 10 év.

* 1. **Adatfeldolgozó, adatokhoz hozzáférők köre**

Az Egyetem adatfeldolgozót nem vesz igénybe, a személyes adatokat harmadik országba vagy nemzetközi szervezethez nem továbbítja. Az Ön által megadott személyes adatokhoz az Egyetem erre feljogosított foglalkoztatottjai férhetnek hozzá a feladataik ellátása érdekében, valamint az EFOP Projekt támogatói okiratának hatálya alatt a forrásfelhasználás ellenőrzését folytatók részére lehet szükséges átadni a személyes adatokat is tartalmazó dokumentumokat (különösen jelenléti ív, fénykép, videófelvétel).

* 1. **Az érdekmérlegelés eredménye**

A tervezett adatkezelés vonatkozásában az Egyetem érdekmérlegelési tesztet végzett, melynek eredményeként megállapította, hogy az Egyetem jelen tájékoztatóban meghatározott adatkezeléshez fűződő érdeke az alkalmazott garanciák folytán az Érintettek személyes adatok védelméhez fűződő jogának korlátozásával arányban áll, az adatkezelések vonatkozásában a GDPR 6. cikk (1) f) pontjában meghatározott jogalap fennáll.

1. **ADATBIZTONSÁG**

Az Egyetem a személyes adatokat bizalmasan kezeli és minden technikai és szervezési intézkedést megtesz annak érdekében, hogy a megadott személyes adatok biztonságát az adatkezelés teljes szakaszában biztosítsa. Az adatok tárolása az Egyetem tulajdonában és üzemeltetésében lévő szervereken, a papír alapú önkéntes szerződések őrzése az Egyetem székhelyén, zárt helyen történik.

1. **AZ ÉRINTETTEK JOGAI**

Önt személyes adatai kezelése során az GDPR-ban meghatározott jogok illetik meg.

Személyes adataik Adatkezelő általi kezelésével kapcsolatos jogaikat írásban (elektronikus vagy postai úton) vagy személyesen gyakorolhatják az Adatkezelő 1. pontban megadott elérhetőségein. Az Adatkezelő telefonon nem ad tájékoztatást az Érintett személyes adatairól, illetve nem fogad személyes adatokat érintő rendelkezéseket. Telefonon tehát csak általános tájékoztatás történik.

Az Egyetem kérelme szerinti intézkedésről vagy az intézkedés elmaradásának, kérelme elutasításának okairól és a jogorvoslati lehetőségekről a kérelme beérkezését követő 30 napon belül tájékoztatja Önt, mely határidő szükség esetén – a kérelem összetettségét, a kérelmek számát figyelembe véve - további két hónappal meghosszabbítható. Az Egyetem a határidő esetleges hosszabbításáról, és annak okairól a kérelem kézhezvételétől számított 30 napon belül ad tájékoztatást.

Az Egyetem az érintetti jogok gyakorlását főszabály szerint díjmentesen biztosítja. Ha azonban az Érintett kérelme egyértelműen megalapozatlan vagy – különösen ismétlődő jellege miatt – túlzó, az Egyetem, figyelemmel a kért információ vagy tájékoztatás nyújtásával vagy a kért intézkedés meghozatalával járó adminisztratív költségekre:

1. észszerű összegű díjat számíthat fel, vagy
2. megtagadhatja a kérelem alapján történő intézkedést.
	1. Átlátható tájékoztatás

Az Egyetem jelen dokumentumban tájékoztatja az Érintetteket az adatkezelő kilétéről és elérhetőségéről, az adatvédelmi tisztviselő elérhetőségéről, az adatkezelés céljáról, jogalapjáról, időtartamáról, az Érintettek jogairól, jogorvoslati lehetőségről.

* 1. Hozzáférés a személyes adatokhoz

Ön bármikor jogosult az Egyetem 1. pontban megadott elérhetőségein tájékoztatást kérni arról, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy a személyes adataihoz és a GDPR-ban meghatározott információkhoz hozzáférést kapjon.

* 1. Helyesbítés, kiegészítés

Ön bármikor jogosult az Egyetem 1. pontban megadott elérhetőségein kérni az Önre vonatkozó személyes adatok módosítását, helyesbítését, kiegészítését.

Adatkezelő a helyesbítést, kiegészítést haladéktalanul elvégzi a nyilvántartásában, és ennek megtörténtéről személyes ügyintézés során szóban, további esetekben írásban (elektronikus levélben vagy postai úton) értesíti Önt.

* 1. Törlés

Az Egyetem az adatkezelésre vonatkozó jogszabályban meghatározott feltételek bekövetkeztével, megőrzési idő lejártával jegyzőkönyv felvétele mellett törli a személyes adatokat.

Ön jogosult az Egyetemtől kérni az Önre vonatkozó személyes adatok törlését a GDPR-ban meghatározott esetekben az Egyetem 1. pontban megadott elérhetőségein. Az Egyetem kérelmét megvizsgálja, indokoltság esetén intézkedik a törlés iránt.

A törlési kérelmet az Egyetem a GDPR 17. cikk (3) bekezdésében foglalt esetek közül elsősorban azokban az esetben utasítja el, ha jogszabály vagy jogszabályon alapuló belső szabályzat – különösen iratkezelési szabályzat - az Egyetemet, mint Adatkezelőt a személyes adatok további tárolására kötelezi, vagy az adatkezelés jogi igények előterjesztéséhez, érvényesítéséhez, illetve védelméhez szükséges.

* 1. Az adatkezelés korlátozása

Ön bármikor jogosult az Egyetem 1. pontban megadott elérhetőségein kérni az Önre vonatkozó személyes adatok korlátozását a GDPR-ban meghatározott feltételek fennállása esetén. Például, ha az Egyetemnek már nincs szüksége az adatokra, vagy az adatkezelést érintő esetleges jogellenesség áll fenn, de Ön ellenzi a törlést, e helyett kérheti a felhasználás korlátozását.

A korlátozás alá eső személyes adatokat csak az Ön hozzájárulásával, vagy jogi igények előterjesztéséhez, érvényesítéséhez vagy védelméhez, vagy más természetes vagy jogi személy jogainak védelme érdekében, vagy az Unió, illetve valamely tagállam fontos közérdekéből lehet a továbbiakban kezelni.

* 1. Tiltakozás

Az Egyetem 1. pontban megadott elérhetőségein, saját helyzetével kapcsolatos okokból tiltakozhat az Önre vonatkozó azon személyes adatok kezelése ellen, mely az Egyetem jogos érdekének érvényesítéséhez vagy közérdekű feladatának, közhatalmi jogosítványa gyakorlásának keretében végzett feladat végrehajtásához szükséges. A személyes adatokat ebben az esetben csak akkor lehet tovább kezelni a tiltakozás ellenére, ha az adatkezelést olyan kényszerítő erejű jogos okok indokolják, amelyek elsőbbséget élveznek az Érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

* 1. Automatizált döntéshozatallal, profilalkotással kapcsolatos jog

A Lányok Napja Egyetem által rendezett programjainak adatkezelése során automatizált döntéshozatalra vagy profilalkotásra nem kerül sor.

1. **JOGORVOSLATI LEHETŐSÉGEK**

Kérjük, amennyiben úgy ítéli meg, hogy az Egyetem adatkezelésével összefüggően jogsérelem érte, z Egyetem 1. pontban megadott elérhetőségein, vagy az Egyetem adatvédelmi tisztviselőjén keresztül vegyék fel velünk a kapcsolatot, hogy az esetleges jogsértést orvosolhassuk:

Budapesti Műszaki és Gazdaságtudományi Egyetem

adatvédelmi tisztviselő

Neve: dr. Frank Ágnes

Címe: 1111 Budapest, Műegyetem rakpart 7-9. R ép. 2.em 206.

Telefon:     +36 1 463 3320

e-mail:        adatvedelem@mail.bme.hu

Tájékoztatjuk, hogy amennyiben személyes adatainak kezelésével kapcsolatos jogsérelem érte, közvetlenül fordulhat

* a Nemzeti Adatvédelmi és Információszabadság Hatósághoz (postai címe: 1125 Budapest, Szilagyi Erzsébet fasor 22/c.; telefonszáma: +36-1-394-1400; honlap: [www.naih.hu](http://www.naih.hu); email: ugyfelszolgalat@naih.hu) és
* bírósághoz is. A per elbírálása törvényszék hatáskörébe tartozik. A pert az Érintett – választása szerint – a lakóhelye vagy tartózkodási helye szerint illetékes törvényszék előtt is megindíthatja (a törvényszékek felsorolását és elérhetőségét az alábbi linken keresztül tekintheti meg: <http://birosag.hu/torvenyszekek>).

Budapest, 2019.04.26 Budapesti Műszaki és Gazdaságtudományi Egyetem